Provida cura Divionensium canonicorum, tam future posteritati quam presentibus, sub istarum testimonio litterarum notificare curavit, domnum scilicet Widonem de Grancyacho et eumdem comitem de Salico, pro remissione suorum peccatorum, nec non suorum antecessorum, Ecclesie beati Stephani Divionensis donasse, quicquid calumpniabatur, scilicet Tezam et suam sobolem super homines apud Aquodium conmemorantes. Huic profecto laudi atque favori, ex nostra parte Odo, dux Burgundie interfuit et Almardus. Ex parte vero Widonis, Gosbertus, Rufus de Castelione et Scimaudus de Tylocastro, et quod dederat Ecclesie, ut firmum atque ratum in eternum perseveraret hoc rodulo donum fecit super altare, presentibus supra memorato duce, Almardo, Gemelino, nostra de parte, nec non maxima parte Cleri Ecclesie, quorum hec sunt nomina Cuschelinus, Paganus, Valterus, Humbertus et de familia Oddemarus, Tebertus, Petrus, Oldierius, Rodulfus.